Diari Oficial de la Generalitat Valenciana


Sumari del DOGV 1522, del 16-04-1991 (1991/820851)

ACORD de 20 de març de 1991, del Govern Valencià, pel qual s'aprova definitivament el projecte de modificació puntual del Pla General d'Ordenació Urbana de Teulada a la zona del Pla Pardal Tros de Benavent i Camaroja.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1522

Data del DOGV
:   16-04-1991

Secció del DOGV
:   ALTRES DISPOSICIONS

Número del document
:   1991/820851


Data del document
:   20-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 20 de març de 1991, del Govern Valencià, pel qual s'aprova definitivament el projecte de modificació puntual del Pla General d'Ordenació Urbana de Teulada a la zona del pla parcial Tros de Benavent i Cama-roja.  
El Govern Valencià, en la reunió del dia 20 de març de 1991, adoptà l'acord següent:  
«Vist el projecte de modificació puntual del Pla General d'Ordenació Urbana de Teulada a la zona del pla parcial Tros de Benavent i Cama- roja.  
El ple de l'Ajuntament de Teulada, en data 20 de desembre de 1989, aprovà inicialment el projecte de modificació puntual del Pla General d'Ordenació Urbana a la zona del pla parcial Tros de Benavent i Cama- roja.  
Amb data 22 de febrer de 1990 es va publicar l?indicat acord en el Butlletí Oficial de la Província d'Alacant i en data 17 de febrer de 1990 en el diari «Información», a l?efecte d'informació pública.  
Durant el termini d'exposició pública no es va presentar cap al·legació al projecte.  
El ple de l'ajuntament, en sessió del dia 30 de març de 1990, aprovà provisionalment el projecte.  
Amb data 12 d?abril de 1990 l'ajuntament envià el projecte a la Conselleria d?Administració Pública, la qual, al seu torn, el va enviar a la Conselleria d'Obres Públiques, Urbanisme i Transports a l?efecte de realitzar l?informe preceptiu d'acord amb l'article 50 de la Llei del Sòl, i posteriorment trametre'l al Consell d'Estat.  
La modificació puntual que es pretén abraçar els terrenys classificats com a sòl urbà pel Pla General d'Ordenació Urbana i que comprén la totalitat dels terrenys de l'antic pla parcial Tros de Benavent i una superfície de terreny situada a l?oest del pla parcial. Aquesta ampliació de terreny la formen quatre parcel·les, tres edificades i una lliure d?edificació.  
La zona ampliada la formen les parcel·les esmentades i s'ha construït per iniciativa privada a tres d?aquestes un habitatge en què les tanques de tancada de les parcel·les no respecten l'alineació de la zona verda del pla parcial Tros de Benavent.  
Es va solucionar el problema cedint la iniciativa privada la quarta parcel·la sense edificar per a espais verds en compensació pel terreny que haguessen pogut envair amb les seues tanques i que s'haurà de legalitzar en el pla general que sanava a redactar.  
La problemàtica de les quatre parcel·les que hi ha consisteix en detallar la línia de sistemes d?espais lliures (zona verda) a escala més detallada i fer-la coincidir amb les tanques dels xalets que hi ha i qualificar de sistemes d?espais lliures (zona verda) la parcel·la sense edificar, en compliment dels acords entre l'ajuntament i la propietat privada.  
El Pla General d'Ordenació Urbana aprovat el 9 de juliol de 1986 es remet a les normes del pla parcial i no soluciona els problemes que hi ha perquè deixa la subzona SP (serveis d'utilitat Pública) sense clarificar i amb la mateixa problemàtica d?interpretació que tenia abans.  
El Pla General d'Ordenació Urbana classifica les quatre parcel·les com a sòl urbà, residencial unifamiliar, subzona 2.1, i no respeta l'acord municipal de regularitzar les parts que confronten i de qualificar la parcel·la no edificable com a sistema d'espais lliures.  
El Pla General d'Ordenació Urbana no només va mantenir els errors que hi ha sinó que va crear nous problemes:  
a) Part de la zona verda (sistema d?espais lliures) de l'antic pla parcial, que havia de mantenir-se la requalifica com a edificació residencial dient que la normativa aplicable serà la del pla parcial. Serà sòl protegit? Serà unifamiliar aïllat? Serà unifamiliar en fila?  
b) En treballar a escala 1/2000 dibuixa els límits de la zona verda (sistema d'espais lliures) en línies rectes, sense considerar els enderrocaments de les tanques existents.  
c) A les zones ja edificades, edificació en fila, pren els accessos privats a garatges dins de la parcel·la sobre la qual es va realitzar el projecte i els grafia com a vials públics; d?aquesta manera desvirtua la parcel·la i fins i tot declara la seua edificació fora d?ordenació perquè marca com a vials públics espais que serviren per a fer cúbica l?edificació realitzada i que tenen com a única finalitat poder accedir als diferents ocupaments de l?edificació.  
El Conseller d'Obres Públiques, Urbanisme i Transports emeté informe favorable sobre el projecte mitjançant la Resolució de 5 de juliol de 1990.  
En data 13 de desembre de 1990 la comissió permanent del Consell d'Estat emeté dictamen favorable respecte d?açò en el sentit que "pot aprovar-se la modificació puntual del Pla General d'Ordenació Urbana que planteja aquest expedient".  
Els errors exposats justifiquen amb escreix la necessitat de la modificació puntual del Pla General d'Ordenació Urbana que es proposa per tal de resoldre la problemàtica que es planteja per l?existència duna qualificació anomenada sòl protegit (que té l'origen en l'antic pla parcial Tros de Benavent) i que ocasionant criteris interpretatius diferents deixarien la zona de què es parla sense dotacions públiques suficients segons els criteris municipals.  
La modificació puntual vol aconseguir els objectius següents:  
a) Requalificació de les zones qualificades com a serveis d'utilitat pública (SP) i fixació en aquestes de totes les reserves per a dotacions docents culturals, socials, esportives, comercials... tant de cessió directa com de no cessió.  
b) Fixació exacta de la zona verda per la delimitació de les tanques i la qualificació de sistema d?espais lliures (zona verda) de la parcel·la sense edificar.  
c) Desqualificar d?edificació residencial la zona que envaeix la zona verda (sistema d?espais lliures) de l'antic pla parcial Tros de Benavent i tornar-la a qualificar de sistema d?espais lliures (zona verda).  
d) Indicar bé en els plànols el que són vials públics i deixar tal i com estaven els accessos interiors a garatges com passos privats.  
En la nova ordenació proposada les zones d?edificació es despleguen de la manera següent:  
- Zona d?edificació aïllada (AS): es manté igual (edificada).  
- Zona d?edificació en fila (FC): es manté igual (edificada).  
- Zona d?edificació unifamiliar aïllada (Subzona 2.1): es manté igual la part edificada, la parcel·la no edificada passa a ser sistema d?espais lliures (zona verda).  
- Vials: es reflecteixen els que són públics i deixen de ser vials públics els passos d?accessos a garatges en parcel·les edificades.  
- Zona d?edificació destinada a serveis d'utilitat pública (SP).  
SPI: es destina en part a zona docent pública, en part a zona social pública i en part a edificació en fila (de nova ordenació, parcel·la F).  
SP II: es qualifica en part com a ús hostaler (recollint la instal·lació hostalera que hi ha), en part com a parc esportiu públic, en part com a ús comercial privat (recollint la instal·lació de restaurant que hi ha) i en part com a edificació en fila (de nova ordenació, parcel·la E).  
SP III: es qualifica com a edificació aïllada, recollint la situació que hi ha.  
SP, AS, FL: es desqualifica d?edificació residencial i passa a ser sistema d?espais lliures (zona verda).  
En el pla general vigent la quantitat destinada a espais lliures és de 26.737 m2 i amb la modificació que es proposa es destinen 33.170 m2 per a sistema d?espais lliures. Atés que a causa de l'error citat abans el pla general vigent qualificà una part de la zona verda del pla parcial Tros de Benavent com a edificable per a ús residencial, error que s?esmena tomant a aquesta zona el caràcter de sistema d'espais Riures (zona verda) que tenia en l?antic pla parcial Tros de Benavent i que es distribueix de la manera següent:  
- 4.738 m2 en àrees de joc i lleure.  
- 28.432 m2 en jardins.  
Una de les modificacions afecta directament la zona verda i els espais lliures, i per això la modificació proposada ha de tramitar-se seguint el procediment establert en l'article 50 de la Llei del Sòl i l'article 162 del reglament de planejament urbanístic.  
La superfície destinada a espais lliures no minva sinó que, tot al contrari, augmenta respecte de la superfície prevista en el pla general. Així, de 26.737 m2 passa a 33.170 m2 i es destinen, d'aquesta superfície, 28.432 m2. jardins i 4.738 m2 a àrees de lleure i jocs.  
S'ha seguit el procediment establert en l'article 49, en relació amb el 40 i 41 de la Llei del Sòl i concordants del Reglament de Planejament Urbanístic.  
Vistos els preceptes legals citats, la Llei del Sòl, la Llei de Procediment Administratiu i d'altres d?aplicació pertinent, d'acord amb el Consell d?Estat o a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el projecte de modificació puntual del Pla General d?Ordenació Urbana de Teulada a la zona del pla parcial Tros de Benavent i Cama- roja».  
Contra aquest acorda que esgota la via administrativa, es pot interposar recurs de reposició davant el Govern Valencià en el termini d'un mes comptador des del dia següent que es publique aquest Acord.  
València, 20 de març de 1991.  
El Conseller Secretari del Govern Valencià,   
EMERIT BONO I MARTINEZ